Diari Oficial de la Generalitat Valenciana


Sumari del DOGV 3485, del 30-04-1999 (1999/3676)

Informació pública del Programa d'Actuació Integrada del Sector 2 Residencial de la Platja de Massamagrell.
-----------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3676


Organisme emissor
:   Ciudad Jardin del Lidon, SL

Tipus de document
:   Anunci

Informació pública del Programa d'Actuació Integrada del Sector 2 Residencial de la Platja de Massamagrell. [1999/M3676]
  
La mercantil Ciudad Jardín de Lidón, SL ha formulat un instrument de planejament del sector residencial 2 de la platja de Massamagrell, d'acord amb el que estableix l'article 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, i que inclou estudi de detall i programa d'actuació integrada amb projecte d'urbanització.
  
En aplicació de l'establit en l'article 48 de la llei, es fa constar:
  
Que la notaria en la qual estan protocol·litzats els documents és la de la senyora Amparo Messana Salinas, situada a Massamagrell, avinguda Major número 34.
  
En aplicació de l'establit en l'article 48.1.c en relació amb l'article 48.3, ambdós de la referida llei, és procedent sotmetre l'esmentat programa amb la documentació annexa, l'estudi de detall, a informació pública per un termini de 20 dies hàbils comptats a partir del dia següent a la publicació d'aquest anunci al Diari Oficial de la Generalitat Valenciana. Anteriorment a la referida publicació, s'anunciarà la mateixa a un diari no oficial d'àmplia difusió al terme de Massamagrell. Durant aquest termini, qualsevol persona podrà comparéixer en l'esmentada notaria en dia hàbil i entre les 10.00 i les 14.00 hores i les 17.00 i les 19.00 hores, per a obtindre còpia de l'acta de protocol·lització dels referits documents o sol·licitar que se li exhibisca aquesta. Així mateix, es fa constar la possibilitat de consultar a l'Ajuntament de Massamagrell les actuacions derivades de la documentació dipositada en aquest l'11 de març de 1999 i de presentar davant d'aquest, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu podran ser consultats al Servei d'Urbanisme de l'Ajuntament de Massamagrell, els dies hàbils en horari d'oficines. Les al·legacions que, si escau, foren formulades, seran presentades davant l'Ajuntament de Massamagrell, adreçades al Servei d'Urbanisme. Si durant l'exposició al públic de la present iniciativa del programa per a l'actuació integrada del referit sector, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la LRAU.
  
Així mateix, mitjançant el present edicte, segons allò preceptuat pel paràgraf segon de l'article 48 en relació amb l'article 46, paràgrafs 4 i 5 de l'esmentada Llei 6/1994, es posa en coneixement dels interessats, que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les referides proposicions a l'Ajuntament de Massamagrell en horari d'oficines. L'obertura de pliques no se celebrarà fins que una vegada acabat el termini per a presentar-les, no s'acredite davant l'Ajuntament la realització d'allò disposat en els apartats anteriors. Una vegada acreditat es realitzarà l'obertura i s'alçarà acta sota fe pública i davant de dos testimonis. Totes les actuacions podran ser objecte de consulta i al·legació pels interessats, durant els 10 dies següents a l'acte d'obertura de pliques.